Kubikmeter
De Kubikmeter ass d'Moosseenheet fir de Volumen am Internationalen Eenheetesystem.
 Eenheetenzeechen: m3
 Formelzeeche vum Volumen: V

Ee Kubikmeter oder 'Meter héich 3' (och Meterkibb genannt) entsprécht dem Volume vun engem Wierfel mat 1 Meter Kantelängt.

1 Kubikmeter sinn 1 000 Kubikdezimeter (also och 1 000 000 Kubikzentimeter) an zanter der 12. CGPM (Conférence Générale des Poids et Mesures) (1964) och genee 1 000 Liter. Ee Kubikmeter Waasser weit knapps 1 Tonn (t). Bei enger Temperatur vun 277,13 K (3,98 °C) an dem Standard-Loftdrock vun 101325 Pascal (1013,25 hPa = 101,325 kPa) sinn et 999,975 kg.

Falsch Bezeechnungen 
Nieft der Eenheet m³ fënnt een z. B. bei Architekten d'Ofkierzungen cbm oder CBM a Gebrauch.

Ofgeleet Moosseenheete vum Kubikmeter 
Wann een tëscht Kubik- a -meter en entspriechenden SI-Prefix setzt, kann een och aner Moosse fir de Volumen definéieren.

Volumeneenheeten
SI-Eenheeten